সাধনা রানী সূত্রধর

জাতির জনক

তুমি শ্রাবণ গিরি-নিস্রাব বিশুদ্ধ বারিধি

তুমি ত্রস্তা ধরনীর দ্বিধাহীব আশ্রয়,

তুমি বীররসে পরিপূর্ণ এক দুর্নিবার ক্ষাত্রশক্তি।

হে জাতির জনক –

আজ তোমারই স্মরণে আমার এ বন্দনা ঋক ধ্বনি।

তুমি ব্যথাহত জনতার হৃদয়ে নির্ভীক তেজস্বী প্রাণ পুরুষ,

তোমার বংশকথার ইতিবৃত্ত

“কদু শেখের আধা পয়সা জরিমানা”

এ যে অনবদ্য আখ্যান।

রমাপদ বনাম শেখ মুজিব

অন্যায়ের বিরুদ্ধে যষ্টিযুদ্ধ

পরিণামে প্রথম কারাবাসের স্বাদ ।

অতঃপর বেগবান স্রোতের সাথে বহমান,

অজস্র চড়াই উৎরাই পেরিয়ে

মুজিবর থেকে শেখ মুজিব-

নেতা থেকে জাতির পিতা

আর বঙ্গবন্ধু থেকে হাজার বছরের শ্রেষ্ঠ বাঙালি।

বক্রবাকের দুঃশাসনে

বাংলায় গোর তমসাবৃতা রজনী,

বিষাক্ত সর্পকূলের নীল দংশনে

স্বাধীনতা সূর্য অস্তাচলগামী

তখন কংসকারার শস্রপাণি বেশে তুমি দাঁড়ালে

সোহরাওয়ার্দী উদ্যানের জনতার মঞ্চে।

রুদ্রনৃত্যে অবতীর্ণ হলো তব শাণিত তর্জনী-

ভূ-নদী সাগর প্রকম্পিত করে

ধ্বনিত মাতৃমুক্তির উদাত্ত আহবান

এবারের সনফগ্রাম, মুক্তির সংগ্রাম,

এবারের সংগ্রাম আমাদের স্বাধীনতার সংগ্রাম।

আকাশে বাতাসে রণিল যবে এই আকণ্ঠ আহবান

দেশভক্তির বহ্নিস্নাত বজ্রনিপাতে

শংকিত সন্ত্রস্ত হলো ঐ দুর্মতি পাকসেনা।

সমরসাজে সজ্জিত হলো বাংলার দশদিকপাল

লগি বৈঠা হাতে রুখে দাঁড়ালো

বঙ্গ মাতার দামাল সেনার দল।

অতিক্রান্ত হলো কুলবিনাশী কাল

দীর্ঘ নয় মাসের এক রক্তাক্ত আখ্যান।

তোমারই হাত ধরে

ক্ষত বিক্ষত হৃদয়ে জেগে উঠলেন

ছিন্ন সবুজ আঁচলে আবৃতা ক্লান্ত বংগমাতা।

কপালে তার স্বাধীনতার রক্তরাঙা তীপ

সবুজের বুকে শত শহীদের বুকের রক্তরঞ্জিত এই টিপ

তুমিই পরিয়েছিলে হে জাতির পিতা।

তুমু অদ্বিতীয় রূপকার এই বাংলার

তুমি বাংলার মধ্যাকাশে জেগে থাকা

এক অনন্ত রূপশ্রী ধ্রুবতারা।

তুমি স্বাধীবতাকামী বিপ্লবী হৃদয়ের

উষ্ণ অনুভব আর পবিত্র উন্মাদিনা।

তুমি দেশ প্রেমের মূর্ত প্রতীক

অবিসংবাদিত চিরায়ত কিংবদন্তী।

অবশেষে উন্নিশো পচাত্তরে ধানমন্ডির বত্রিশ নম্বরে –

লিপিবদ্ধ হলো বাংলার কলংকিত ইতিহাস,

রক্তমাখা মখমলে চিরনিদ্রায় শয়ান।

কোটি বাঙ্গালির নিরব কান্নার ক্যানভাসে

আঁকা হলো তোমার হত্যার ঘৃণালিপি,

সতেরোশো সাতান্ন পুনরাবৃত্তি।

প্রাত্যাহিক জীবনের বাস্তবতা থেকে মুছে গেলো

এক প্রতিষ্ঠিত শাশ্বত সুন্দর সম্বোধন –

জাতির জনক

বঙ্গবন্ধু শেখ মুজিবর রহমান।

রয়ে সকলের অন্তরে চির অমলিন হয়ে

জাতির পিতা হইয়ে ,

জাতির জনক হয়ে ।